JY LEES NOU Inspirasiekos met SARIE: Kersfees met bloubessies
My soektog na die stories agter kos en waar bestanddele vandaan kom, het my vandeesweek tot in die Overberg geneem. Ek het gaan kuier by Stone River Berries waar Cecil Lourens die kuns om met bloubessies te boer volmaak het.
Cecil het sy opleiding gaan doen in Amerika, wat die grootste verskaffer van dié soort bessie is. Die warm klimaat van Swellendam is ideaal en net wat die vrug vra. Dis ’n arbeidsintensiewe boerdery, want elke bessie moet met die hand geoes word. Dit verseker dat net die heel beste bessies ons tafels haal. En dis sowaar ’n inspirasie vir ’n geurryke Kersfees-spyskaart!
Hoender gebak op rys
Kersfeesham met bloubessie-glasuursel
Dis ’n alles-in-een-ete, perfek vir jou Kerstafel
375 ml Spekko Basmati-rys
300 g bloubessies
4 hoenderkuikens of een heel hoender
1 500 ml hoenderaftreksel
Verhit oond tot 180 °C. Verhit olyfolie en botter tot warm in groot oondvaste pot. Voeg uie, knoffel en spek by. Roerbraai vir 5 minute. Voeg rys by en braai nog 2 minute. Geur goed met sout en peper. Verwyder pot van hitte. Gooi bloubessies bo-op rys. Pak hoender bo-op en geur alles weer goed. Gooi aftreksel en wyn by. Maak pot toe en plaas in die warm oond. Bak vir 30-35 minute of tot rys en hoender gaar is.
As jy heel hoender pleks van kuikens gebruik, bak die hoender sowat 20 minute langer.
1 groot gerookte ham (gammon), been en vel aan (die een op die foto is 2 kg groot)
handvol heel naeltjies
1 x 500 g-fles heuning
Plaas die ham in ’n groot kastrol. Voeg ui, lourierblare en peperkorrels by. Bedek met water en bring tot kookpunt oor hoë hitte. Kook 30 minute per 500 g, minus 30 minute vir die tyd wat die ham moet bak. (Die 4 kg-ham het 3½ uur lank gekook.) Haal versigtig uit die water en trek vel af terwyl nog warm is, sodat die vetlaag wys. Sit in oondroosterpan. Gebruik ’n skerp mes en sny ’n diamantpatroon in die vetlaag. Druk ’n naeltjie in elke vetdiamant. Jy kan dit alles die dag voor jy die ham gaan voorsit, doen.
Verhit oond tot 180 °C. Plaas al die bestanddele, behalwe die bloubessies, in ’n middelslag-pot en bring tot kookpunt. Voeg bessies by en bring weer tot kookpunt. Gebruik aartappeldrukker en breek bessies in growwe stukke. Laat prut vir 1 minuut en verwyder van die hitte. Gooi hele mengsel oor ham. Plaas ham oop in die oond en rooster vir 30 minute. Skep elke 10 minute van die glasuursel in die pan oor. Bak tot ham goudbruin is. Plaas die ham op ’n mooi opdienbord en strooi ekstra bloubessies oor. Sit voor.
Dis baie belangrik om vars suurlemoensap te gebruik wat jy self uitgedruk het, anders gaan die room nie stol nie. Hierdie poeding is baie ryk!
400 g bloubessies, plus ekstra vir voorsit
Bring room en strooisuiker tot kookpunt en laat vir 5 minute vinnig kook. Verlaag hitte tot room stadig prut. Roer suurlemoensap by en hou aan roer vir 5 minute terwyl mengsel prut. Verdeel bloubessies tussen 6 glasies met volume van 125 ml elk. Verdeel mengsel tussen 6 glasies en laat stol in yskas tot koud. Sit voor met ekstra bessies.